Diari Oficial de la Generalitat Valenciana


Sumari del DOGV 6332, del 13-08-2010 (2010/9221)

RESOLUCIÓ de 22 de juliol del 2010, de la presidenta de l'Institut Valencià de la Música, per la qual es concedixen ajudes a la producció i edició discogràfica per a l'any 2010.
---------------------------------------------------------------------------------------------------------------------------------------------------------------------------------

### Dades del document

Número de DOGV
:   6332

Data del DOGV
:   13-08-2010

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2010/9221


Data del document
:   22-07-2010

Organisme emissor
:   Institut Valencià de la Música

Tipus de document
:   Resolució

Anàlisi jurídica

 Descriptors 

:   * música
    * ajuda pública

RESOLUCIÓ de 22 de juliol del 2010, de la presidenta de l'Institut Valencià de la Música, per la qual es concedixen ajudes a la producció i edició discogràfica per a l'any 2010. [2010/9221]Per Resolució de 3 de març del 2010, de la presidenta de l'Institut Valencià de la Música (DOCV núm. 6234 de data 26.03.2010), es van convocar ajudes a la producció i edició discogràfica per a l'any 2010.
Vista la proposta que eleva la directora gerent de l'Institut Valencià de la Música referida a la concessió de les esmentades ajudes basant-se en la formulada per la Comissió Avaluadora, de conformitat amb el que disposa la Base Octava de la convocatòria i en l'exercici de les atribucions que tinc conferides, resolc:
Primer
Concedir ajuda a les sol·licituds de projectes per a la producció i edició discogràfica i per l'import que s'especifica en l'annex I.
Segon
Nomenar els suplents relacionats per orde de prioritat, en els que recaurà l'ajuda en cas de possibles renúncies, en l'annex II.
Tercer
Denegar l'ajuda sol·licitada per als projectes de producció i edició discogràfica i pels motius que s'especifica en l'annex III.Motius per què es denega l'ajuda:
A. No haver-se acreditat pel sol·licitant en els terminis comunicats la condició de beneficiari exigida en la base segona de la convocatòria, en relació amb la Base Quinta.3.k), de la convocatòria aprovada per resolució de 3 de març del 2010, de la presidenta de l'Institut Valencià de la Música (DOCV 26.03.2010).
B. Desistiment de l'interessat, amb arxiu de les actuacions, al no haver completat la documentació requerida en els terminis concedits, o haver-la completat fora del termini assenyalat, de conformitat amb el que establix la Base Quinta 4 de la convocatòria aprovada per resolució de 3 de març del 2010, de la presidenta de l'Institut Valencià de la Música (DOCV 26.03.10), atés que estos terminis no són susceptibles d'ampliació al tractar-se d'un procediment de concurrència competitiva.
C. No haver obtingut la puntuació suficient conforme als criteris de prioritat i la seua baremació establits en la Base Sèptima de la convocatòria aprovada per resolució de 3 de març del 2010, de la presidenta de l'Institut Valencià de la Música (DOCV 26.03.2010), per a ser inclosa la sol·licitud en la proposta de la comissió avaluadora a què es fa referència en la Base Octava, tenint en compte el nombre màxim d'ajudes, així com l'import màxim de les mateixes, segons establix la Base Tercera de la mateixa convocatòria.
De conformitat amb el que establixen els articles 107, 116, 117 de la Llei 30/1992, de Règim Jurídic de les Administracions Públiques i del Procediment Administratiu Comú i 10, 14, 46 de la Llei 29/1998, Reguladora de la Jurisdicció Contenciós Administrativa, el present acte, que posa fi a la via administrativa, podrà ser recorregut potestativament en reposició o bé cabrà plantejar directament recurs contenciós administratiu en els terminis i davant dels òrgans que s'indiquen a continuació:
a) El recurs de reposició haurà d'interposar-se davant de la consellera de Cultura i Esport en qualitat de Presidenta de l'Institut Valencià de la Música en el termini d'un mes a comptar del següent al de la seua publicació.
b) El recurs contenciós administratiu haurà de plantejar-se davant del Tribunal Superior de Justícia de la Comunitat Valenciana en el termini de dos mesos a comptar de l'endemà de la seua publicació.
València, 22 de juliol del 2010.- La presidenta de l'Institut Valencià de la Música: Trinidad Miró Mira.